stanford-oval/wikipedia huggingface dataset:
Supernanny Suomi
Jaksot > Kolmas tuotantokausi

Sarjan kolmas tuotantokausi alkoi 11. helmikuuta 2021. Sitä esitettiin torstaisin MTV3-kanavalla. Kaudella oli mukana myös kaksi ensimmäiseltä kaudelta tuttua perhettä.
| Jakso | Jakson nimi | Sijainti | Ensiesitys | Katsojaluvut1 |
| --- | --- | --- | --- | --- |
| 1 | Vähemmän on enemmän | Espoo | 11. helmikuuta 2021 | 323 000 |
| 2 | Parisuhde tuuliajolla | Oulu | 18. helmikuuta 2021 | < 312 000 |
| 3 | Vallanvaihto | Vantaa | 25. helmikuuta 2021 | < 287 000 |
| 4 | Työn varjossa | Seinäjoki | 4. maaliskuuta 2021 | < 291 000 |
| 5 | Hippulat vinkuen | Oulu | 11. maaliskuuta 2021 | 318 000 |
| 6 | Ei vielä niin iso poika | Tampere | 18. maaliskuuta 2021 | 296 000 |
| 7 | Veljekset kuin ilvekset | Turku | 25. maaliskuuta 2021 | 321 000 |
| 8 | Sekavaa menoa | Laukaa | 1. huhtikuuta 2021 | < 286 000 |
| 9 | Painajainen uusperheessä | Nilsiä | 8. huhtikuuta 2021 | < 299 000 |
| 10 | Vauvan tuoksu | Heinola | 15. huhtikuuta 2021 | 283 000 |
1 Keskikatsojamäärä esityspäivänä
Jaksot > Neljäs tuotantokausi

Sarjan neljäs tuotantokausi kuvattiin keväällä 2022, ja sen esittäminen alkoi MTV3-kanavalla keskiviikkona 30. marraskuuta 2022. Kausi sisältää kahdeksan jaksoa.
| Jakso | Jakson nimi | Sijainti | Ensiesitys | Katsojaluvut1 |
| --- | --- | --- | --- | --- |
| 1 | Pienen tossun alla | Kuopio | 30. marraskuuta 2022 | 258 000 |
| 2 | Masennuksen varjo | ei mainittu | 7. joulukuuta 2022 | 275 000 |
| 3 | Äidin ohjelmatoimisto | Akaa | 14. joulukuuta 2022 | < 228 000 |
| 4 | Kovaääninen tirehtööri | Helsinki | 21. joulukuuta 2022 | 218 000 |
| 5 | Vallaton Viisikko | ei mainittu | 28. joulukuuta 2022 | 244 000 |
| 6 | Sairauden varjossa | ei mainittu | 4. tammikuuta 2023 | 275 000 |
| 7 | Äidin iholla | ei mainittu | 11. tammikuuta 2023 | 315 000 |
| 8 | Maatalon marssijärjestys | ei mainittu | 18. tammikuuta 2023 | 303 000 |
1 Keskikatsojamäärä esityspäivänä
Jaksot > Viides tuotantokausi

Sarjan viidennen tuotantokauden jaksot kuvattiin kesällä 2024 ja esitys alkoi MTV3-kanavalla 6. maaliskuuta 2025. Kausi sisältää kahdeksan jaksoa.
| Jakso | Jakson nimi | Sijainti | Ensiesitys | Katsojaluvut1 |
| --- | --- | --- | --- | --- |
| 1 | Mitä jos en jaksa? | Lahti | 6. maaliskuuta 2025 |  |
| 2 | Kolme pientä aviomiestä | Pori | 13. maaliskuuta 2025 |  |
| 3 | Haaveena vauva | ei mainittu | 20. maaliskuuta 2025 |  |
| 4 | Vahvaa tahtoa |  | 27. maaliskuuta 2025 |  |
| 5 | Ruudun lumo |  | 3. huhtikuuta 2025 |  |
House (televisiosarja)

| House> House M.D. |
| --- | --- |

Tyyli:  Draama
Kestoaika:  43 min
Luoja(t):  David Shore
Pääosissa:   Hugh Laurie  Lisa Edelstein  Omar Epps  Robert Sean Leonard  Jesse Spencer  Jennifer Morrison  Olivia Wilde  Kal Penn  Peter Jacobson  Amber Tamblyn  Odette Annable  Charlyne Yi 
Alkuperämaa:   Yhdysvallat
Alkuperäiskieli:  englanti
Verkko:   FOX  MTV3  C More  TV5
Esitetty:  16. marraskuuta 2004 –  21. toukokuuta 2012
Tuotantokausia:  8
Jaksoja:  177
Tunnuskappale:   US "Teardrop" (Massive Attack)  EU "House" (Scott Donaldson ja Richard Nolan)  SG & Netflix "House M.D. Main Theme" (Jon Ehrlich ja Leigh Roberts) 
Tuotanto
Vastaava(t) tuottaja(t):   Paul Attanasio  Katie Jacobs  David Shore  Bryan Singer  Thomas L. Moran  Russel Friend  Garrett Lerner  Greg Yaitanes  Hugh Laurie 
Säveltäjä(t):  Jason Derlatka Jon Ehrlich
Tuotantoyhtiö(t):   Heel & Toe Films  Shore Z Productions  Bad Hat Harry Productions  NBC Universal Television Studios (2004–2007)  Universal Media Studios (2007–11)  Universal Television (2011–12) 
Palkinnot
Voitetut:   Luettelo  Primetime Emmy (2005, 2008)  Emmy (2007, 2009, 2011)  BMI Film & TV Awards (2005, 2006, 2007, 2008, 2009, 2010, 2011)  Golden Globe (2006, 2007)  Golden Reel Awards (2006, 2008, 2010)  Humanitas Prize (2006, 2012)  NAACP Image Award (2007, 2008, 2013)  People’s Choice Awards (2008, 2009, 2010, 2011, 2012)  Prism Awards (2007)  Satellite Awards (2005, 2006)  SAG-palkinto (2007, 2009)  Teen Choice -palkinto (2007)  TCA Awards (2005, 2006)  WGA-palkinto (2006, 2010)  Young Artist -palkinto (2012)  
Aiheesta muualla
Virallinen sivusto
IMDb 
House (House M.D.) on yhdysvaltalainen sairaaladraama, joka kertoo New Jerseyssä sijaitsevan opetussairaala Princeton-Plainsboron kuvitteellisesta lääkäristä nimeltä Gregory House ja hänen ryhmästään. Se yhdistää perinteisesti dekkarisarjoihin liitetyn murhamysteerin ominaispiirteet sairaalaympäristöön, minkä vuoksi sitä kutsutaankin usein ”sairaaladekkariksi”. Sarjan konsepti pohjautuu vahvasti Arthur Conan Doylen luomaan Sherlock Holmesin hahmoon. Sekä Holmes että House (joka muistuttaa ääntämykseltään Holmesia) ovat sosiaalisesti kömpelöitä, mutta äärimmäisen nerokkaita hahmoja, jotka ratkaisevat tapauksensa loistavalla päättelykyvyllään.
Sarja alkoi Yhdysvalloissa vuonna 2004 ja oli yksi FOX-kanavan suosituimmista ohjelmista. House sai myös arvostettuja palkintoja; pääosan esittäjä Hugh Laurie palkittiin vuonna 2006 ja 2007 Golden Globella parhaasta näyttelijäntyöstä draamasarjassa.
Ohjelman alkutunnuksen musiikkikappale Yhdysvalloissa on osa kappaleesta "Teardrop" (Massive Attack). Euroopassa alkutunnarin on luonut yhdessä Scott Donaldson ja Richard Nolan.
Sarja päättyi toukokuussa 2012, kun Yhdysvalloissa esitettiin sen kahdeksannen ja samalla viimeisen tuotantokauden päätösjakso. Sarjasta tehtiin kaikkiaan 177 jaksoa.
Esittäminen Suomessa

House-sarjaa esittävät Suomessa televisiokanavat MTV3 ja Canal+ Series.
Sarjan ensimmäinen tuotantokausi alkoi MTV3-kanavalla 21. syyskuuta 2006 ja päättyi 22. helmikuuta 2007. Toinen tuotantokausi alkoi 13. syyskuuta 2007 ja päättyi 21. helmikuuta 2008. Kolmas tuotantokausi esitettiin 7. elokuuta 2008 – 8. tammikuuta 2009. Neljännen tuotantokauden esittäminen alkoi 11. helmikuuta 2010 ja päättyi 27. toukokuuta 2010. Viidennen tuotantokauden esittäminen alkoi 10. helmikuuta 2011. Lisäksi sarjasta on esitetty uusintana kaudet 1–4. MTV3-kanavalla sarjan uusien jaksojen esitysaika on aina ollut torstaisin klo 21.00; uusintoja on esitetty monilla muilla ohjelmapaikoilla.
Canal+ Series -kanavalla Housea esitettiin noin kaksi kuukautta Yhdysvaltojen jälkeen. 8. tuotantokausi alkoi 10. tammikuuta 2012.
Sarjan kaikki kahdeksan tuotantokautta on julkaistu DVD:nä (kuudes kausi myös blu-rayna Pohjoismaissa, mutta muista kausista ei ole vielä pohjoismaista julkaisua).
Sarjan kaikki kaudet ovat myös nähtävissä Viasatin maksullisessa palvelussa Viaplay.
Tuotanto > Konsepti > Viittaukset Sherlock Holmesiin

Sarjan luoja David Shore on kertonut olleensa aina Arthur Conan Doylen luoman Sherlock Holmesin ihailija ja piti hahmon välinpitämättömyyttä asiakkaitaan kohtaan ainutlaatuisena. Samankaltaisuudet tulevat selvästi esille Housen tavassa turvautua psykologiaan, induktiivisessa päättelyssä ja hänen haluttomuudessa hoitaa tylsiä tapauksia. Housen tutkimusmenetelmänä on poissulkea diagnooseja loogisesti toteamalla niitä mahdottomiksi; Holmes käytti samanlaista menetelmää. Molemmat hahmoista myös soittavat soitinta (House pianoa, kitaraa ja huuliharppua; Holmes viulua) ja käyttävät lääkeaineita (House on riippuvainen opioideista; Holmes käyttää kokaiinia virkistystarkoituksessa).
Housen suhde James Wilsoniin on samankaltainen kuin Holmesin suhde tohtori Watsoniin. Wilsonin näyttelijä Robert Sean Leonard on sanonut, että Housen ja Wilsonin suunniteltiin alun perin työskentelevän yhdessä Holmesin ja Watsonin tapaan; hänestä Housen diagnostiikkatiimi korvasi hänen hahmonsa tässä roolissa. Shore sanoi Housen nimen itsessään olevan "pieni kunnianosoitus" Holmesille. Housen asunnon numero, 221B, on viittaus Holmesin kotiosoitteeseen.
Myös yksittäiset jaksot sisältävät viittauksia Sherlock Holmesin tarinoihin. Ensimmäisen jakson keskeisin potilas Rebecca Adler on nimetty ensimmäisessä Holmes-novellissa esiintyneen Irene Adlerin mukaan. Toisen tuotantokauden päätösjaksossa Housea ampuva mies on nimetty lopputeksteissä Moriartyksi Holmesin arkkivihollisen mukaan. Neljännen kauden jaksossa "Valhetta vain" House saa "toisen painoksen Conan Doylen" joululahjaksi. Viidennen kauden jaksossa "The Itch" House ottaa avaimensa ja Vicodin-purkkinsa Conan Doylen The Memoirs of Sherlock Holmes -kirjan päältä. Saman tuotantokauden jaksossa "Joy to the World" House yrittää huijata tiimiänsä käyttämällä Joseph Bellin kirjoittamaa kirjaa, joka toimi Sherlock Holmesin inspiraationa Conan Doylelle. Wilson, joka ei muistanut antaneensa sitä edellisenä jouluna Houselle lahjaksi, kertoi kahdelle tiimiläiselle sen tulleen potilaalta nimeltä Irene Adler.
Tuotanto > Roolitus

| 0 | 1 | 2 |
| --- | --- | --- |
| ” | "Se ei ollut merkittävä askel, kun harkitsin ensimmäisen kerran [Housen tekemistä]. Yleensä käy niin, että tehdään aloitusjakso ja niistä harvoista valituista vain neljännes jatkaa toiselle vuodelle. Näin ollen ajattelin viettäväni kolme hauskaa viikkoa. En ikinä kuvitellut olevani täällä kolme ja puoli vuotta myöhemmin." | ” |
– Hugh Laurie
Alussa tuottajat etsivät Housen rooliin "tyypillistä amerikkalaista henkilöä". Etenkään Bryan Singer ei voinut kuvitella palkkaavansa ketään muuta kuin amerikkalaista näyttelijää rooliin. Näyttelijä Hugh Laurie oli näyttelijöiden valintatilaisuuden aikana Namibiassa kuvaamassa elokuvaa Flight of the Phoenix – Aavikkolento. Hän suoritti koe-esiintymisensä videonauhalle hotellin kylpyhuoneessa, ainoassa tarpeeksi valoisassa paikassa, ja pahoitteli sen laatua, jota Singer vertasi bin Laden -videoihin. Laurie improvisoi käyttäen sateenvarjoa kävelykeppinä. Singer oli hyvin vakuuttunut hänen esiintymisestään ja "amerikkalaisen näyttelijän" kyvystä eläytyä hahmoon. Singer ei tajunnut Laurien olevan englantilainen, koska tämän amerikkalainen korostus oli niin vakuuttava. Laurien mukaan korostus juontui "hukkaan heitetystä nuoruudesta liian monien tv-sarjojen ja elokuvien parissa". Vaikka rooliin harkittiin myös paremmin tunnettuja amerikkalaisnäyttelijöitä, kuten Denis Learya, Rob Morrow'ta ja Patrick Dempseytä, olivat Shore, Jacobs, ja Attanasi yhtä vakuuttuneita kuin Singer ja päätyivät palkkaamaan Laurien Housen rooliin.
Myöhemmin Laurie paljasti luulleensa aluksi sarjan päähenkilön olevan tohtori James Wilson. Ennen kuin hän sai ensimmäisen jakson lopullisen käsikirjoituksen, hän uskoi Housen olevan sivuhenkilö johtuen tämän luonteesta. Laurie, joka on tohtori Ran Laurien poika, sanoi tuntevansa syyllisyyttä, koska hänelle "maksetaan enemmän oman isänsä jäljittelystä". Kolmannen tuotantokauden alusta lähtien hänelle maksettiin 275 000 – 300 000 Yhdysvaltain dollaria jaksoa kohden, mikä oli kolminkertainen summa aikaisempaan tuottoon verrattuna. Viidennen tuotantokauden aikana Laurie tienasi noin 400 000 dollaria jaksolta, mikä teki hänestä yhden parhaiten palkatuista tv-näyttelijöistä.
Robert Sean Leonard oli saanut käsikirjoituksen sekä Housesta että CBS:n sarjasta Num3rot. Leonard piti Num3roiden käsikirjoitusta mielenkiintoisena, mutta huomasi lukiessaan hahmonsa Charlie Eppesin olevan niin monessa kohtauksessa, ettei hänelle jäisi vapaa-aikaa. Hän kertoo tajunneensa silloin, että suurin osa ihmisistä on onnellisempia työskennellessään vain vähän. Leonard ei pitänyt koe-esiintymistään Housea varten erityisen hyvänä, mutta hänen pitkä ystävyytensä Singerin kanssa auttoi häntä saamaan roolin tohtori Wilsonina. Singer oli nauttinut Lisa Edelsteinin roolista prostituoituna sarjassa West Wing ja lähetti tälle kopion ensimmäisen jakson käsikirjoituksesta. Edelstein viehättyi käsikirjoituksen laadusta ja hänen hahmonsa napakasta dialogista Housen kanssa, ja hänet valittiin esittämään tohtori Lisa Cuddya.
Kuvaustyyli ja -paikat

Housea kuvataan usein käyttäen "walk and talk" (kävellessä puhuminen) -kuvaustekniikkaa, jota sellaiset sarjat kuin St. Elsewhere, Teho-osasto, Sports Night ja West Wing ovat tehneet televisiossa tunnetuksi. Tekniikassa käytetään kamera-ajoa, jossa kuvataan kahta tai useampaa näyttelijää puhumassa ja kävelemässä yhtä aikaa. Vastaava tuottaja Katie Jacobs kertoi sarjan käyttävän tekniikkaa usein, sillä "kun kohtaus pannaan liikkeelle, se – – luo kiireellisyyden ja tehokkuuden tunteen". Hän myös huomautti Hugh Laurien muita suuremman pituuden saavan sellaiset kohtaukset todella toimimaan. The New Yorkerin Nancy Franklin kuvaili sarjan Fantastinen matka -tyylisiä erikoistehosteita potilaiden sisälmyksistä: "Lyön vetoa, ettette tienneet munuaistenne lopettaessa toimintansa niiden poksahtavan kuin kuplamuovin." "Kamerat ja erikoistehosteet eivät kulje ainoastaan alas kurkusta", toinen kriitikko korosti, "vaan myös ylös nenään ja aivoihin ja jalan sisällä." Sarjassa ei kuitenkaan hyödynnetä ainoastaan tietokonetuotettua kuvamateriaalia (CGI), vaan myös pienoismalliefektejä sekä motion control -kuvausta. Monissa lavasteissa on käsikirjoittamatonta esineistöä, joka sallii Laurien improvisoida fyysisesti ja luoda näkökulmia hänen hahmoonsa ja tarinaan.
Lyhyt kuvaus sarjan juonesta

Gregory House on luonteeltaan ärsyttävä, helposti tylsistyvä ja ärsyyntyvä tartuntatautien ja nefrologian erikoislääkäri, joka on lääkeriippuvainen, erittäin sanavalmis ja saa usein sekä potilaat että kollegat hermostumaan. House kärsii väärin diagnosoidun valtimotukoksen aiheuttamasta jalan lihasten rappeumasta, jonka takia hän ontuu oikeaa jalkaansa ja tukeutuu kävelykeppiin. Kaikesta huolimatta House on lääketieteen nero, joka pystyy diagnosoimaan potilaiden salaperäisimmät ja harvinaisemmat sairaudet, joita muut lääkärit eivät ole pystyneet diagnosoimaan. House välttää tapaamasta potilastaan aina vain kun se on mahdollista, sillä häntä kiinnostaa vain oikea diagnoosi, eikä taudin parantaminen tai itse potilas.
Tohtori Housella oli apunaan kolme apulaislääkäriä, tohtori Allison Cameron joka on immunologian erikoislääkäri, neurologi tohtori Eric Foreman ja teho-osastolääkäri tohtori Robert Chase, jotka yleensä suorittavat tarvittavat kokeet taudin määrittämiseksi ja osallistuvat diagnosointiin. Yleensä House itse ei osallistu potilas- tai hoitotyöhön, vaan keskittyy lähinnä diagnoosien tekemiseen. Tosin jos tilanne vaatii radikaaleja hoito- tai muita toimenpiteitä House suorittaa nämä yleensä itse. Kolmannen tuotantokauden lopussa House menetti tiiminsä Foremanin irtisanoutuessa ja Chasen saadessa potkut, minkä jälkeen myös Cameron irtisanoutui.
Neljännellä tuotantokaudella House järjesti kilpailun nuorille lääkäreille löytääkseen uuden tiimin. Tohtorit Lawrence Kutner, Chris Taub sekä Remy Hadley (paremmin tunnettu nimellä 13 "kilpailunumeronsa" vuoksi) muodostavat sairaalaan palaavan Foremanin kanssa Housen uuden tiimin. Myös Cameron ja Chase palaavat sairaalaan, mutta muihin tehtäviin. Kutner ampuu itsensä 5. tuotantokauden lopulla, jolloin tiimiin jäävät Foreman, Hadley (13) ja Taub. 6. kaudella Cameron ja Chase palaavat tiimiin väliaikaisesti, mutta sittemmin Chase päättää jäädä ja Cameron eroaa sairaalasta. 7. kaudella Hadley lähtee tiimistä väliaikaisesti ja hänen sijaisenaan toimi opiskelija nimeltä Martha Masters. 8. kaudella tiimiin liittyvät tohtorit Jessica Adams ja Chi Park.
Housen paras ystävä on itsekin sairaalassa työskentelevä onkologi James Wilson. Sen sijaan sairaalan johtava lääkäri ja dekaani tohtori Lisa Cuddy yrittää pitää Housen aisoissa ja poissa vaikeuksista, enemmän tai vähemmän hyvin tuloksin. Cuddy pakottaa Housen muun muassa työskentelemään sairaalan yhteydessä olevalla ilmaisklinikalla.
House on ollut kihloissa Stacy Warnerin kanssa, mutta on sittemmin eronnut. 6. kauden viimeisessä jaksossa House ja Cuddy alkavat seurustella, mutta eroavat 7. tuotantokauden 15:nnessä jaksossa. Cuddy lähtee sairaalasta kauden lopussa ja Foremanista tulee hänen seuraajansa.
Sarjan näyttelijät > Päärooleissa

| 0 | 1 | 2 |
| --- | --- | --- |
|  Tri Gregory House  | … |  Hugh Laurie   |
|  Tri Lisa Cuddy  | … |  Lisa Edelstein   |
|  Tri James Wilson  | … |  Robert Sean Leonard   |
|  Tri Eric Foreman  | … |  Omar Epps   |
|  Tri Allison Cameron  | … |  Jennifer Morrison   |
|  Tri Robert Chase  | … |  Jesse Spencer   |
|  Tri Remy "13" Hadley  | … |  Olivia Wilde   |
|  Tri Chris Taub  | … |  Peter Jacobson   |
|  Tri Lawrence Kutner  | … |  Kal Penn   |
|  Tri Martha Masters  | … |  Amber Tamblyn   |
|  Tri Jessica Adams  | … |  Odette Annable   |
|  Tri Chi Park  | … |  Charlyne Yi   |
Sarjan näyttelijät > Sivurooleissa

| 0 | 1 | 2 |
| --- | --- | --- |
|  Tri Amber Volakis  | … |  Anne Dudek   |
|  Rachel Taub  | … |  Jennifer Crystal Foley   |
|  Stacy Warner  | … |  Sela Ward   |
|  Lucas Douglas  | … |  Michael Weston   |
|  Michael Tritter  | … |  David Morse   |
|  Apteekkari Marco  | … |  Marco Pelaez   |
|  Edward Vogler  | … |  Chi McBride   |
|  Juan "Alvie" Alvarez  | … |  Lin-Manuel Miranda   |
|  Arlene Cuddy  | … |  Candice Bergen   |
|  Blythe House  | … |  Diane Baker   |
|  John House  | … |  R. Lee Ermey   |
|  Jack Moriarty  | … |  Elias Koteas   |
| 0 | 1 | 2 |
| --- | --- | --- |
|  Tri Hourani  | … |  Maurice Godin   |
|  Tri Ron Simpson  | … |  Ron Perkins   |
|  Rachel Cuddy  | … |  Kayla ja Rylie Colbert   |
|  Connor Allen  | … |  Bob Ross   |
|  Samantha Carr  | … |  Cynthia Watros   |
|  Tri Jeffrey Cole  | … |  Edi Gathegi   |
|  Tri Travis Brennan  | … |  Andy Comeau   |
|  Tri Darryl Nolan  | … |  Andre Braugher   |
|  Rodney Foreman  | … |  Charles S. Dutton   |
|  Sairaanhoitaja  | … |  Bobbin Bergstrom   |
|  Sairaanhoitaja  | … |  Liz Benoit   |
|  Sairaanhoitaja  | … |  Stephanie Venditto   |
Sarjan näyttelijät > Näyttelijät kausittain

| Hahmo | Tuotantokausi> 1. tuotantokausi (2004–2005) | Tuotantokausi> 2. tuotantokausi (2005–2006) | Tuotantokausi> 3. tuotantokausi (2006–2007) | Tuotantokausi> 4. tuotantokausi (2007–2008) | Tuotantokausi> 5. tuotantokausi (2008–2009) | Tuotantokausi> 6. tuotantokausi (2009–2010) | Tuotantokausi> 7. tuotantokausi (2010–2011) | Tuotantokausi> 8. tuotantokausi (2011–2012) |
| --- | --- | --- | --- | --- | --- | --- | --- | --- |
Gregory House: Hugh Laurie
| Lisa Cuddy | Lisa Edelstein | Lisa Edelstein | Lisa Edelstein | Lisa Edelstein | Lisa Edelstein | Lisa Edelstein | Lisa Edelstein |   |
Eric Foreman: Omar Epps
James Wilson: Robert Sean Leonard
| Allison Cameron | Jennifer Morrison | Jennifer Morrison | Jennifer Morrison | Jennifer Morrison | Jennifer Morrison | Jennifer Morrison |   |   |
Robert Chase: Jesse Spencer
| Chris Taub |   |   |   | Peter Jacobson | Peter Jacobson | Peter Jacobson | Peter Jacobson | Peter Jacobson |
| Lawrence Kutner |   |   |   | Kal Penn | Kal Penn |   |   |   |
| Remy "13" Hadley |   |   |   | Olivia Wilde | Olivia Wilde | Olivia Wilde | Olivia Wilde | Olivia Wilde |
| Martha Masters |   |   |   |   |   |   | Amber Tamblyn |   |
| Jessica Adams |   |   |   |   |   |   |   | Odette Annable |
| Chi Park |   |   |   |   |   |   |   | Charlyne Yi |
Tuotantokaudet

| Tuotantokausi | Jaksoja | Esitysvuodet (Yhdysvallat) | Katsojia USA:ssa (milj> ) |
| --- | --- | --- | --- |
| Kausi 1 | 22 | 2004–2005 | 13,3 |
| Kausi 2 | 24 | 2005–2006 | 17,3 |
| Kausi 3 | 24 | 2006–2007 | 19,4 |
| Kausi 4 | 16 | 2007–2008 | 16,2 |
| Kausi 5 | 24 | 2008–2009 | 12,0 |
| Kausi 6 | 22 | 2009–2010 | 12,78 |
| Kausi 7 | 23 | 2010–2011 | 10,32 |
| Kausi 8 | 22 | 2011–2012 | 8,69 |
Aiheesta muualla

Wikimedia Commonsissa on kuvia tai muita tiedostoja aiheesta .
House (televisiosarja) Internet Movie Databasessa (englanniksi)
Ohjelman suomalaiset kotisivut
Ohjelman jaksolista (englanniksi)
Sherlock Holmes toimi inspiraationa sarjalle.
Hugh Laurie teki koe-esiintymisensä videonauhalle kuvatessaan elokuvaa Namibiassa.
Kauhavan keskustaajama

| Kauhavan keskustaajama |
| --- | --- |
 Kauhavan keskustaajama
 Koordinaatit: 63°05′59.9″N, 23°03′24.8″E 
Valtio:  Suomi
Maakunta:  Etelä-Pohjanmaa
Seutukunta:  Seinäjoen seutukunta
Kunta:  Kauhava
Hallinto:  
 – Asutustyyppi:  taajama
Pinta-ala:  
 – Maa:  21,68 km²
Väkiluku (2022):  5 414
 – Väestötiheys:  249,7 as./km²
Postinumero:  62200
 Tilastotiedot koskevat taajamaa ja niiden lähteenä on Tilastokeskus. Väkiluku ja maapinta-ala ovat ajankohdan 31.12.2022 mukaiset. 
Infobox OKVirheellinen NIMI-arvo: 
Kauhavan keskustaajama eli Lauttamus on  Kauhavan kaupungin keskustaajama Etelä-Pohjanmaalla. Tilastokeskuksen taajama-aluerajauksen mukaan vuoden 2022 lopussa keskustaajaman pinta-ala oli 21,68 neliökilometriä, asukasluku 5 414 ja väentiheys 249,7 asukasta neliökilometrillä.
Tákis Fotópoulos

Tákis Fotópoulos vuonna 2008.
Tákis Fotópoulos (kreik. Τάκης Φωτόπουλος, s. 14. lokakuuta 1940 Chíos) on kreikkalainen yhteiskuntafilosofi ja taloustieteilijä, joka on perustanut inklusiivisen demokratian liikkeen. Fotópoulos tunnetaan pyrkimyksestä luoda synteesiä klassisen demokratia-ajattelun, libertaarisen sosialismin ja uusiin yhteiskunnallisiin liikkeisiin sisältyvien radikaalien virtauksen välillä. Hän toimi aiemmin tutkijana ja on kirjoittanut monia kirjoja sekä yli 600 artikkelia, jotka on julkaistu eri kielillä. Hän on The International Journal of Inclusive Democracy –julkaisun toimittaja. Kirjassaan Towards An Inclusive Democracy hän esittää inklusiivisen demokratia projektin perusteet. Fotópoulos asuu Lontoossa.
Varhaiset vaiheet

Fotópoulos syntyi Chíoksen saarella. Perhe muutti pian hänen syntymänsä jälkeen Ateenaan. Suoritettuaan Ateenan yliopistossa loppututkinnot taloustieteessä, yhteiskuntatieteessä ja oikeustieteessä, Fotópoulos muutti vuonna 1966 Lontooseen jatkaakseen opintojaan Ateenan yliopistosta saamansa apurahan turvin London School of Economy:ssa. Ateenassa hän oli opiskelijasyndikalisti ja –aktivisti ja jatkoi poliittista aktivismiaan Lontoossa ottaen osaa vuoden 1968 opiskelijaliikkeeseen. Hän osallistui myös Kreikan vallankumoukselliseen vasemmistoon kuuluvien organisaatioiden toimintaan kamppailussa vuosina 1967–1974 hallinnutta Kreikan sotilasjunttaa vastaan.
Yliopistossa ja sen jälkeen

Fotópoulos toimi taloustieteen luennoitsijana Polytechnic of North London –yliopistossa yli kahdenkymmen vuoden ajan, kunnes hän siirtyi toimittamaan Society & Nature –lehteä ja myöhemmin internetissä ilmestyvää International Journal of Inclusive Democracy -julkaisua. Hän on myös laajasti luetun kreikkalaisen Eleftherotypia –lehden kolumnisti.
Inklusiivinen demokratia

Fotópoulos loi inklusiivisen demokratian projektin vuonna 1997 (muotoilu on löydettävissä teoksesta Towards An Inclusive Democracy). Society & Nature –lehden ensimmäisessä pääkirjoituksessa todetaan:
”Päämääränämme on aloittaa suuresti kaivattu keskustelu uuden vapautukseen tähtäävän yhteiskunnallisen projektin kehittämisestä vasemmiston luovuttua nykyisessä historiallisessa tilanteessa perinteisestä roolistaan.”
Samassa pääkirjoituksessa tarkennetaan, että tämä uusi projekti on synteesi demokraattisen, libertaarisen, sosialistisen ja vihreän ajattelun välillä. Näistä lähtökohdista alkanut dialogi on jatkunut lehden sivuilla ja siihen ovat ottaneet osaa libertaarisosialistit (esim. Kornílios Kastoriádis) yhteiskuntaekologit (esim. Murray Bookchin), vihreän liikkeen aktivistit ja tutkijat (esim. Steven Best).
Fotópouloksen lähtökohtana on ajatus nykyisestä moniulotteisesta kriisistä (joka on samalla sekä taloudellinen, ekologinen, yhteiskunnallinen, kulttuurinen että poliittinen), jonka syynä on vallan keskittyminen eliittien käsiin markkinatalouden, edustuksellisen demokratian ja vastaavien hierarkkisten rakenteiden seurauksena. Tasa-arvoiseen vallanjakoon perustuva inklusiivinen demokratia ei ole Fotópoulokselle pelkkä utopia (sanan negatiivisessa merkityksessä) tai ”visio”, vaan mahdollisesti ainoa keino ratkaista nykyinen kriisi, sillä sen syntymiseen viittaavat kehityssuuntaukset ovat nähtävillä ympäri maailmaa. Fotópoulos kannattaa markkinoiden lakkauttamista, joka on taloudelliseen demokratiaan viittaava osa laajempaa inklusiivisen demokratian ohjelmaa. Hänen esittämässään demokraattisen talouden mallissa ei ole valtioita, markkinoita tai rahataloutta. Samalla hän pitää kuitenkin taloudellista demokratiaa aivan yhtä tärkeänä osana inklusiivista demokratiaa kuin esim. poliittista eli suoraa demokratiaa, ekologista demokratiaa ja yhteiskunnallista demokratiaa.